ช่วงนี้นอนดึกด้วย มีตุ่มขึ้นมาครั้งที่1ที่เท้าซ้าย4จุด ตอนแรกเกานึกว่ายุงกัด แล้วก็ไม่คันอีก ตุ่มเหมือนยุงกัดแต่ไม่ยุบสักที ประมาณ5วันถึงยุบ ต่อมาขึ้น1จุด ที่ข้อมือ คันแค่ครั้งแรกครั้งเดียวเหมือนเดิม สังเกตุเห็นมีจุดดำ อยู่ข้างใน ใช่ลักษณะppeไหมคะ
สวัสดีค่ะ PPE (Pruritic Papular Eruption) คือตุ่มแผลคันในผู้ที่ติดเชื้อ HIV เกิดกับผู้ติดเชื้อ HIV ที่มี CD4 ต่ำกว่า 100 หรือเป็นผู้ป่วยเอดส์แล้ว ลักษณะของตุ่ม PPE นั้นจะเกิดเมื่อผิวหนังไปสัมผัสสิ่งที่แพ้และจะมีลักษณะคล้ายตุ่มยุงหรือมดกัด มีสีแดง คัน รอยนูนของตุ่มจะใช้เวลานานกว่าจะยุบลง และเมื่อตุ่มยุบลงแล้วจะทิ้งรอยดำหรือรอยแผลเป็นไว้ ซึ่งอาจใช้เวลาเป็นปีกว่าที่รอยดำหรือแผลเป็นจะจางลงหรือหายไป หากบางคนเกา ก็อาจติดเชื้อแบคทีเรียแทรกซ้อนเป็นตุ่มหนองได้ มักพบเป็นที่แขนขา มากกว่าที่ใบหน้าดังนั้น หากยังไม่เคยได้รับการตรวจว่ามีการติดเชื้อ HIV หรือไม่ การเกิดตุ่มคันขึ้นมา ก็จะตอบไม่ได้ว่าเป็นตุ่ม PPE หรือไม่ อย่างไรก็ตาม หากตุ่มที่เกิดขึ้นนั้น ยุบลงภายใน 5 วัน ก็ไม่น่าใช่ตุ่ม PPE อีกทั้ง หากที่ผ่านมา ไม่เคยมีอาการผิดปกติอะไรมาก่อน ก็ไม่น่ามีการติดเชื้อ HIV เพราะอย่างที่กล่าวไป ว่าตุ่ม PPE นั้น มักพบในผู้ป่วยที่เป็นเอดส์แล้ว ดังนั้น ก็น่าจะต้องมีอาการผิดปกติต่างๆ ค่ะ เช่น มีไข้เรื้อรัง น้ำหนักลด เหงื่อออกกลางคืน ท้องเสียเรื้อรัง เป็นต้นดังนั้น ตุ่มที่เกิดขึ้น จึงเกิดจากสาเหตุอื่นๆ เช่น การโดนแมลงสัตว์กัดต่อย การแพ้หรือระคายเคืองจากสารต่างๆ เป็นผิวหนังอักเสบ เป็นต้น สำหรับจุดดำที่เกิดหลังจากเกิดตุ่มยุบหายไปนั้น น่าจะเป็น post-inflammatory hyperpigmentation ซึ่งคือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนังไม่ว่าจะเกิดการอักเสบจากสาเหตุใดก็ตาม ซึ่งไม่ได้อันตรายอะไร และจะค่อยๆ จางหายไปได้เองค่ะแต่หากยังคงมีตุ่มขึ้นมาอีกเรื่อยๆ ไม่หายไป ก็ควรไปพบแพทย์เพื่อตรวจวินิจฉัยค่ะ